# 1956-os cannes-i filmfesztivál

### A Wikipédiából, a szabad lexikonból.

Lásd még:

- 1956 a filmművészetben
- 1956
- Cannes-i Nemzetközi Filmfesztivál
- A Cannes-i Fesztivál zsűrielnökei
- Film
- Film portál

A 9. cannes-i filmfesztivál 1956. április 23. és május 10. között került megrendezésre, Maurice Lehmann francia filmrendező elnökletével. A rendezvényen 39 nagyjátékfilmet és 37 rövidfilmet tűztek műsorra.

A filmseregszemle úttörő szerepet vállalt fel azzal, hogy három, egész estét betöltő dokumentarista film is elismerésben részesült: Cousteau kapitány-tól A csend világa (Arany Pálma), egy indiai remekmű, a Pather Panchali (a humánus dokumentum díja), valamint a Picasso rejtélye (a zsűri különdíja). Ingmar Bergman svéd forgatókönyvíró és filmrendező (Egy nyári éj mosolya) ebben az évben szerezte meg első elismerését Cannes-ban, a fura elnevezésű költői humor díját. A legjobb rendezés díja viszont a szovjet Szergej Jutkevics-et illette Otelló című filmdrámájáért.

A rendezők közül immár megszokottá vált Vittorio de Sica jelenléte (A tető); először vett részt a fesztiválon Akira Kurosawa (Ikimono no kiroku). A színészek között látható volt Nino Manfredi és Gino Cervi (Szerelmesek), a szépséges Michèle Morgan Marie-Antoinette, Franciaország királynéja szerepében, Rod Steiger és Humphrey Bogart (Annál súlyosabb a bukásuk...), valamint A szürke öltönyös férfi, Gregory Peck.

Három magyar alkotást mutatnak be: a nagyjátékfilmek között Fábri Zoltán Körhinta című alkotását, Törőcsik Marival és Soós Imrével a főszerepekben, a rövidfilmek között pedig Kollányi Ágoston Kati és a vadmacska, valamint Banovich Tamás Cigánytánc című opusait. Negyedszer – utoljára – indított versenyfilmet Cannes-ban a magyar származású spanyol rendező, Ladislao Vajda (Tarde de toros).

Az 1956. évi fesztiválhoz kötődik a cannes-i filmfesztiválok történetének talán legnagyobb botránya: Alain Resnais Sötétség és köd (Nuit et Brouillard) című rövidfilmjét, a nyugatnémet nagykövet kérésére, a francia külügyminisztérium kivetette a versenyprogramból, hogy ne akadályozza a német-francia megbékélést. Resnais filmje egyike – sokak szerint legjobbika – volt a deportálásokat és a náci haláltáborokat bemutató dokumentumfilmeknek.

A fesztivál mellett még egy nagyszabású esemény vonta magára a figyelmet a Côte d’Azur-ön: Grace Kelly színésznő monacói hercegnő lett.

## [szerkesztés] Zsűri

Elnök: Maurice Lehmann (filmrendező – Franciaország)

#### [szerkesztés] Versenyprogram

- Arletty (színésznő – Franciaország)
- Domenico Meccoli (újságíró – Olaszország)
- Henri Jeanson (író – Franciaország)
- Jacques-Pierre Frogerais (filmproducer – Franciaország)
- James Quinn (Egyesült Királyság)
- Louise de Vilmorin (író – Franciaország)
- Maria Romero (újságíró – Chile)
- Otto Preminger (filmrendező – Amerikai Egyesült Államok)
- Roger Regent (újságíró – Franciaország)
- Szergej Vasziljev (filmrendező – Szovjetunió)

#### [szerkesztés] Rövidfilmek

- A. Brousil (köztisztviselő – (Csehszlovákia)
- Francis Bolen (újságíró – Belgium)
- Henri Fabiani (filmrendező – Franciaország)
- Jean Perdrix (filmrendező – Franciaország)
- Paul Grimault (filmrendező – Franciaország)

## [szerkesztés] Versenyfilmek

- Afacerea Protar (Afacerea Protar)[1] – rendező: Haralambie Boros
- Chabab amraa – rendező: Salah Abouseif
- Cien – rendező: Jerzy Kawalerowicz
- Dalibor – rendező: Václav Krska
- El último perro– rendező: Lucas Demare
- Gli innamorati (Szerelmesek) – rendező: Mauro Bolognini
- Hanka – rendező: Slavko Vorkapic
- Ikimono no kiroku – rendező: Akira Kurosawa
- Il ferroviere (Hétköznapi tragédiák) – rendező: Pietro Germi
- Il tetto (A tető) – rendező: Vittorio de Sica
- I'll Cry Tomorrow – rendező: Daniel Mann
- Körhinta – rendező: Fábri Zoltán
- La escondida – rendező: Roberto Gavaldón
- Le monde du silence (A csend világa) – rendező: Jacques-Yves Cousteau és Louis Malle
- Le mystère Picasso (Picasso rejtélye) – rendező: Henri-Georges Clouzot
- Maboroshi no uma – rendező: Koji Shima
- Marie-Antoinette reine de France (Marie-Antoinette, Franciaország királynéja) – rendező: Jean Delannoy
- Mat – rendező: Mark Donszkoj
- Meeuwen sterven in de haven – rendező: Ivo Michiels, Rik Kuypers, Rolan Verhavert
- Mozart (Mozart) – rendező: Karl Hartl
- Ohello (Otelló) – rendező: Szergej Jutkevics
- Pather Panchali (Az út éneke) – rendező: Satyajit Ray
- Pedagogicheskaya poema – rendező: Alekszej Maszljukov, Mecsislava Majevszkaja
- Seido no Kirisuto – rendező: Minoru Shibuya
- Seven Years in Tibet – rendező: Hans Nieter
- Shevgyachya Shenga – rendező: Shantaram Athavale
- Sob o Céu da Bahia – rendező: Ernesto Remani
- Sommarnattens leende (Egy nyári éj mosolya) – rendező: Ingmar Bergman
- Talpa – rendező: Alfredo B. Crevenna
- Tarde de toros– rendező: Ladislao Vajda
- The Harder They Fall (Annál súlyosabb a bukásuk...) – rendező: Mark Robson
- The Man in the Gray Flannel Suit (A szürke öltönyös férfi) – rendező: Nunnally Johnson
- The Man Who Knew Too Much (Az ember, aki túl sokat tudott) – rendező: Alfred Hitchcock
- The Man Who Never Was – rendező: Ronald Neame
- To Koritsi me ta mavra (To Koritsi me ta mavra) – rendező: Michael Cacoyannis
- Tochka parva ot dnevnia red – rendező: Boian Danowski
- Toubib el affia – rendező: Henry Jacques
- Walk Into Paradise – rendező: Lee Robinson
- Yield to the Night – rendező: J. Lee Thompson

## [szerkesztés] Rövidfilmek

- Aéroport de Luxembourg – rendező: Philippe Schneider
- André Modest Gretry – rendező: Lucien Deroisy
- Bwana kitoko – rendező: André Cauvin
- Cigánytánc – rendező: Banovich Tamás
- Crne vode – rendező: Rudolf Sremec
- En de zee was niet meer – rendező: Bert Haanstra
- Fuji wa ikiteiru – rendező: Kenji Shimomura
- Gateway To The Antartic – rendező: Duncan Carse
- Gerald Mc Boing On The Planet Moo – rendező: Robert Cannon
- Growing Coconuts – rendező: Fali Bilimoria
- Horisons nouveaux – rendező: Kurt Baum
- Karius og baktus – rendező: Ivo Caprino
- Kati és a vadmacska – rendező: Kollányi Ágoston
- Katsura rikyu – rendező: Minoru Kuribayashi
- La corsa delle rocche – rendező: Gian Luigi Polidoro
- Le ballon rouge (A piros léggömb)[1] – rendező: Albert Lamorisse
- Les pêcheurs du cap – rendező: Errol Hinds
- Loutský Jirího Trnky – rendező: Bruno Sefranek
- Magdanas lurja (Magdanas lurja) – rendező: Rezo Chkheidze, Tengiz Abuladze
- Melodii festivalia – rendező: Ilja Kopalin, Jerzy Bossak, R. Grigorjev, Joszif Posselski
- Parabola d'oro – rendező: Vittorio de Sica
- Pictorul N. Grigorescu – rendező: Ion Bostan
- Portrait of Soutland – rendező: Peter Hunt
- Povest za Tirnovgrad – rendező: Jurij Arnaoudov
- Salut à la France – rendező: Ric Eyrich, Thomas L. Rowe
- Salzburger impressionen – rendező: Prof. Hanns Wagula
- Stvorení sveta (A világ teremtése) – rendező: Edouard Hofman
- Surubul lui Marinica (Surubul lui Marinica) – rendező: Ion Popescu-Gopo
- Svedocanstva o Tesli – rendező: Vladimir Pogacic
- Tant qu’il y aura des bêtes – rendező: Braissai
- Teatr Lalek – rendező: M. Ussorowski
- The Face of Lincoln – rendező: Edward Freed
- The Shepperd – rendező: Julian Biggs
- Together – rendező: Lorenza Mazetti
- Tovaris ukhodit v more – rendező: Nyikita Kurikin
- Vand fra Eufrat – rendező: Theodor Christensen
- Wonders of Manhattan – rendező: Harry Foster

## [szerkesztés] Díjak

### [szerkesztés] Nagyjátékfilmek

- Arany Pálma: Le monde du silence (A csend világa)[1] – rendező: Jacques-Yves Cousteau és Louis Malle
- Zsűri külön díja: Le mystère Picasso (Picasso rejtélye) – rendező: Henri-Georges Clouzot
- Legjobb rendező: Szergej Jutkevics – Othello (Otelló)
- Legjobb alakítás nemzetközi díja: Susan Hayward – I'll Cry Tomorrow
- A költői humor díja: Sommarnattens leende (Egy nyári éj mosolya) – rendező: Ingmar Bergman
- A humánus dokumentum díja: Pather Panchali (Az út éneke) – rendező: Satyajit Ray

### [szerkesztés] Rövidfilmek

- Arany Pálma (rövidfilm): Le ballon rouge (A piros léggömb) – rendező: Albert Lamorisse
- Legjobb dokumentumfilm (rövidfilm):
  - André Modest Gretry – rendező: Lucien Deroisy
  - La corsa delle rocche – rendező: Gian Luigi Polidoro
- Legjobb fikciós film (rövidfilm): Magdanas lurja (Magdanas lurja) – rendező: Rezo Chkheidze, Tengiz Abuladze
- Külön dicséret (rövidfilm): Loutský Jíriho Trnky – rendező: Bruno Sefranek
- Dicséret kutatófilmnek (rövidfilm):
  - Together – rendező: Lorenza Mazetti
  - Tant qu’il y aura des bêtes – rendező: Braissai

## [szerkesztés] Megjegyzés

1. ^ 1,0 1,1 1,2 Zárójelben a magyarországi bemutató címe (forrás: PORT.hu).

## [szerkesztés] Külső hivatkozások

- A cannes-i fesztivál hivatalos honlapja (en: fr:)
- Cannes Film Festival (en:)] (IMDB)

Cannes-i Nemzetközi Filmfesztivál

1939 | 1946 | 1947 | 1949 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007

A lap eredeti címe "http://hu.wikipedia.org../../../1/9/5/1956-os_cannes-i_filmfesztiv%C3%A1l.html"

Kategóriák: Cannes-i Nemzetközi Filmfesztivál | 1956 filmes díjai

##### Views

- Szócikk
- Vitalap
- Aktuális változat

##### Keresés

##### Más nyelveken

- Français